OSNOVNA ŠKOLA KRALJA TOMISLAVA

 NAŠICE

KLASA: 003-06/15-01/022

URBROJ: 2149/13-11-15-02

Našice, 15. prosinca 2015.

**ZAPISNIK**

dvadesetsedme sjednice Školskog odbora održane u utorak, 15. prosinca 2015. godine s početkom u 18,40 sati u zbornici nove školske zgrade u Našicama, Ulica Matice hrvatske 1.

**Nazočni**: Jasmina Vidaković, Vesna Kovačević-Tomić, Darija Vlajnić, Valerija Šimić, Ivan Matulić, Ivica Knežević, Branko Malenica i Blanka Sertić, tajnik škole kao zapisničar.

Predsjednica Školskog odbora pozdravlja nazočne članove Školskog odbora, otvara dvadesetsedmu sjednicu Školskog odbora i konstatira nazočnost svih članova Školskog odbora.

 Predlaže se sljedeći

**D N E V N I R E D :**

1. Donošenje Odluke o usvajanju Zapisnika dvadesetšeste sjednice Školskog odbora
2. Donošenje Odluke o izboru kandidata za ravnatelja Osnovne škole kralja Tomislava, Našice

 3. Pitanja i prijedlozi

 Školski odbor predloženi dnevni red jednoglasno usvaja.

**Točka 1.**

Predsjednica izvješćuje o realizaciji zaključaka dvadesetšeste sjednice Školskog odbora održane 8. prosinca 2015. godine.

Primjedbi na tekst zapisnika i zaključaka donesenih na prethodnoj sjednici Školskog odbora nema i donosi se jednoglasno sljedeća

**ODLUKA**

**Usvaja se zapisnik dvadesetšeste sjednice Školskog odbora održane 8. prosinca 2015. godine.**

**Točka 2.**

Predsjednica Školskog odbora, gospođa Jasmina Vidaković upoznala je Školski odbor da su sva tri tijela u postupku izbora i imenovanja ravnatelja škole održala svoje sjednice i donijele Zaključak o kandidatu za ravnatelja škole. Predsjednici su dostavljeni Zaključci o provedenom tajnom glasovanju, odnosno o stajalištu Skupa radnika, Učiteljskog vijeća i Vijeća roditelja o izboru kandidata za ravnatelja škole.

Prije nego se pristupilo javnom glasovanju predsjednica Školskog odbora članovima pročitala je Zaključke Vijeća roditelja, Učiteljskog vijeća i Skupa radnika kojim su zauzeli stajalište da njihovi predstavnici u postupku izbora kandidata za ravnatelja Osnovne škole kralja Tomislava, Našice glasuju za kandidatkinju Vlatku Zahirović i podsjeća članove Školskog odbora iz redova Učiteljskog vijeća, Vijeća roditelja i Skupa radnika da su obvezni zastupati i iznijeti stajalište tijela čiji su predstavnici.

 Zatim se pristupilo javnom glasovanju, dizanjem ruke.

 Na temelju članka 58.b Statuta Školski odbor Osnovne škole kralja Tomislava, Našice, jednoglasno (7 „za“ i 0 „protiv“) donosi sljedeću

**O D L U K U**

1. Za ravnateljicu Osnovne škole kralja Tomislava, Našice, izabrana je Vlatka Zahirović.
2. Temeljem ove Odluke zatražit će se prethodna suglasnost ministra znanosti, obrazovanja i sporta za imenovanje Vlatke Zahirović za ravnateljicu Osnovne škole kralja Tomislava, Našice
3. Ova Odluka stupa na snagu danom donošenja

Pitanja i prijedloga nije bilo.

Sjednica je zaključena u 19, 15 sati

Zapisničar: Predsjednica Školskog odbora:

Blanka Sertić Jasmina Vidaković